Euronews

Sianel teledu newyddion Ewropeaidd yw Euronews a lawnswyd yn 1993 ac a leolir yn Lyon, Ffrainc. Hwn oedd y sianel teledu newyddion amlieithog cyntaf yn y byd. Mae'n darlledu'n gyfochrog mewn 10 iaith, gan gyflwyno'r newyddion o safbwynt Ewropeaidd. Mae'n un o'r ychydig sianeli lle ni cheir cyflwynydd i ddarllen y newyddion yn y stiwdio.

Yn 2009, roedd Euronews ar gael mewn 300 miliwn o gartrefi mewn 151 gwlad. Gyda 6.5 miliwn o wylwyr bob dydd ar gyfartaledd, dyma'r sianel newyddion mwyaf yn Ewrop, gyda mwy o wylwyr na CNN International, BBC World News, CNBC Europe, a France 24.

Darlledir Euronews yn yr ieithoedd canlynol: Almaeneg, Arabeg, Eidaleg, Ffrangeg, Perseg, Portiwgaleg, Rwseg Saesneg, Sbaeneg, Twrceg. Yn 2011 bydd gwasanaethau Armeneg, Groeg, Iwcraineg a Rwmaneg yn cael eu cyflwyno.

 Dolenni allanol 
 Gwefan Euronews 

Categori:Sianeli teledu
Categori:Newyddion
Categori:Teledu yn Ffrainc
Categori:Sefydliadau 1993
Categori:Lyon